

# JÕELÄHTME VALLAVALITSUS

Maa- ja Ruumiamet

Riigimetsa Majandamise Keskus

Transpordiamet 07.05.2025 nr 6-4/1217-5

**Võerdla küla Kasekese maaüksuse detailplaneeringu esitamine veelkordseks arvamuse avaldamiseks**

Esitasime Teile 28.03.2025 kirjaga nr 6-4/1217 arvamuse avaldamiseks Võerdla küla Kasekese maaüksuse detailplaneeringu. Teie poolt saadud tagasiside oli aluseks planeerijale (AB Artes Terrae OÜ) vajalike muudatuste ja ettepanekute sisseviimiseks planeeringus selles osas, mis puudutab juurdepääsusid planeeringualale munitsipaalomandis olevalt Kure teelt ja riigiomandis olevalt Kiltri teelt (riigitee 11603), läbides seejuures valdavalt riigiomandis olevaid maaüksusi Kroodi tn 20a, Paju, Kiltri tee 5 (Maardu linna territoorium), Aia, Vahtra ja Viimsi metskond 255.

Selleks, et kajastada uute moodustatud juurdepääsuteede rajamise ettepanekut sh ka riigimaale, kus aiandusühistu maale teede rajamine ei ole võimalik, on moodustatud transpordimaa krundid pos nr T1-T11. Samas on tehtud ettepanek, et moodustatud teemaad on võimalik asendada nt servituutide seadmise ettepanekuga aiandusühistu (tulevaste krundiomanike) kasuks. Jõelähtme Vallavalitsus ei ole valmis nimetatud teid rajama ja/või rekonstrueerima, edaspidi teid ja teemaid üle võtma ja nende eest hoolt kandma. Kõik need kohustused jäävad aiandusühistu liikmete, hiljem krundiomanike kanda.

Eelnevast tulenevalt peab Jõelähtme Vallavalitsus vajalikuks enne detailplaneeringu edasise koostamise ja menetluse jätkamist küsida Teie poolset veelkord arvamust detailplaneeringus tehtud ettepanekutele juurdepääsu teede osas.

Lugupidamisega

(allkirjastatud digitaalselt)

Priit Põldma

Abivallavanem

Vallavanema ülesannetes

Lisad: detailplaneeringu seletuskiri ja põhijoonis, lingiga saab avada joonist, mis on seotud ortofotoga.

https://artesterrae-my.sharepoint.com/:b:/r/personal/tanel\_artesterrae\_onmicrosoft\_com/Documents/22119DP3%20Kasekese%20dp%20J%C3%B5el%C3%A4htme%20vald/PDF/22119DP3%20Kasekese%20dp-Eskiis%20ortofotoga.pdf?csf=1&web=1&e=albYrH

Tiina Skolimowski,

Planeeringuspetsialist, tiina.skolimowski@joelahtme.ee